
 Инсталиране на Joomla [версия 3.9.0]
======================================


Важно: Можете да инсталирате Joomla на Вашия акаунт с няколко лесни стъпки чрез раздел "**App Installer**" на Вашия Контролен панел. Можете да откриете повече информация в статията [App Installer](https://www.icdsoft.com/bg/kb/view/app_installer_instalatsia_na_softuer).  
  
Ако желаете да инсталирате Joomla ръчно, можете да следвате инструкциите, описани в тази статия.

За да инсталирате Joomla, моля, следвайте следните указания:

1. Свалете инсталацията от официалния сайт на Joomla:

[http://www.joomla.org](http://www.joomla.org/ "http://www.joomla.org")

2. След като свалите архива с инсталацията, трябва да го качите във вашето уеб пространство. Можете да разархивирате файловете от сваления архив и после да ги качите, също така можете да качите архива и да използвате раздел [Файлове](https://www.icdsoft.com/bg/kb/view/faylove_2) от Контролния панел на уеб хостинга, за да разархивирате пакета. Най-добрият начин да качите големи или много на брой файлове е чрез FTP. Ако не знаете как да качвате файлове, моля посетете [тази страница](https://www.icdsoft.com/bg/kb/kachvane_na_faylove).

Ако инсталирате апликацията в основния домейн или в някой поддомейн, ще трябва да изтриете първоначалния **index.php** файл. Можете да направите това през FTP или през раздел [Файлове](https://www.icdsoft.com/bg/kb/view/faylove_2) на хостинг контрол панела.

3. Създайте нови MySQL база данни и потребител за Joomla апликацията. Поради съображения за сигурност, MySQL бази данни и потребители могат да се създават единствено през хостинг Контролния панел. Можете да откриете детайлни инструкции за създаването на нови MySQL бази данни и потребители в нашата статия [Създаване на MySQL база данни/потребител](https://www.icdsoft.com/bg/kb/view/sazdavane_na_mysql_baza_danni_potrebitel).

След като MySQL базата данни и потребителя са създадени, трябва да асоциирате MySQL потребителя с базата данни, следвайки инструкциите от нашата статия [Асоцииране на MySQL потребител с база данни](https://www.icdsoft.com/bg/kb/view/asotsiirane_na_mysql_potrebitel_s_baza_danni). Добавете всички привилегии на MySQL потребителя за базата данни.

4. По подразбиране Joomla ще използва времевата зона на сървъра. Ако желаете Joomla да използва Вашата локална времева зона, разгледайте статията [Промяна на часовата зона на сървъра за PHP скриптове](https://www.icdsoft.com/bg/kb/view/promyana_na_chasovata_zona_na_sarvara_za_php_skriptove_3) за повече информация.

Joomla изисква показването на грешки (**display\_errors**) да е изключено. За да изключите показването на грешки, добавете следния ред в [PHP конфигурационен файл](https://www.icdsoft.com/bg/kb/view/konfiguratsionni_faylove_za_php_i_tehnia_prioritet)(php.ini) във Вашия акаунт:

display\_errors = Off

В статията [Промяна на PHP настройките за Вашия акаунт](https://www.icdsoft.com/bg/kb/view/promyana_na_php_nastroykite_za_vashia_akaunt) можете да откриете повече информация за това как да промените Вашите PHP настройки.

Също така трябва да активирате и PHP модула ionCube за Joomla. Процесът по активиране на този модул е обяснен в статията [Поддръжка на ionCube](https://www.icdsoft.com/bg/kb/view/poddrazhka_na_ioncube).

5. Уверете се, че браузърът ви приема кукита и отворете с него директорията, в която сте разархивирали Joomla. Изберете език на инсталацията (English) и попълнете полетата на **Main Configuration** формуляра. Въведете следните настройки:

****Site Name****: Името е по ваш избор, като например то може да се отнася към съдържанието на сайта, името на компанията ви или например името на домейна ви.  
**Description**: Кратко описание на сайта.  
****Email****: Определете административен e-mail за поддръжката на Joomla.  
****Username****: Можете да оставите зададеното потребителско име **admin** или да въведете друго по ваш избор.  
****Password****: Въведете парола по ваш избор, чрез която да администрирате вашата **Joomla** апликация.   
****Confirm **Administrator** Password****: Потвърдете по-горе въведената парола.  
****Site Offline****: Можете да изберете дали след инсталацията сайта да е активен или не.

![Main Configuration](https://hostingassets.com/faq/3590.png "Main Configuration")

Кликнете бутона "**Next**".

6. В стъпка **2: Database** трябва да зададете вашите MySQL настройки. Изберете като **Database Type** MySQLi и въведете следните данни:

**Host Name**: localhost  
**Username**: Въведете потребителското име за MySQL, което сте създали в MySQL секцията на хостинг контрол панела за вашата Joomla апликация.  
**Password**: Въведете паролата, която сте задали за вашия MySQL потребител.  
**Database Name**: Определете базата данни на MySQL, които сте създали за вашата Joomla апликация.  
**Table Prefix**: Оставете тази част по подразбиране, освен ако не инсталирате повече от едно Joomla копие в същата база данни.  
**Old Database Process**: Няма нужда да променяте тази настройка.  
  
![Database Configuration](https://hostingassets.com/faq/3591.png "Database Configuration")

Моля, имайте предвид, че всички стойности са чувствителни към главни и малки букви. Уверете се, че буквите съвпадат, когато въвеждате данните.

Кликнете **Next**.

7. Стъпка 3 е страницата **Overview**. Ще бъдат показани всички настройки, които сте въвели, както и резултатите от проверката за изискванията на Joomla. От секцията Finalisation можете да изберете дали да инсталирате примерно съдържание за вашия нов Joomla сайт (опцията Install Sample Data).

![Finalization](https://hostingassets.com/faq/3592.png "Finalization")

След като сте готови с тази стъпка, кликнете бутона "**Install**".

8. Изтрийте директорията **installation** от папката, в която се намира Joomla. Можете да направите това чрез кликване на бутона **Remove installation folder** или по-късно чрез Файловия мениджър в Контролния панел или по FTP.

9. Ако желаете да видите резултата от инсталацията, кликнете върху бутона **Site**. В случай, че искате директно да пристъпите към администрирането на сайта, натиснете бутона **Administrator**.

**ВАЖНО ЗА СИГУРНОСТТА НА ВАШИЯ СОФТУЕР**:

- следете сайтът на Joomla (<http://joomla.org>) за обновления по сигурността на софтуера и обновявайте инсталацията си регулярно.

- за да увеличите сигурността на вашата инсталация ви съветваме да защитите папката за администрация (/administrator) с парола. Това може да се направи през секцията **Защити** -> **Защита на уеб достъп** във вашия хостинг Контролен Панел. Защитаването на тази папка с парола би блокирало повечето автоматични опити за хакване на инсталацията от трети лица.

